# ჩრდილო-დასავლეთის უნივერსიტეტი

| ჩრდილო-დასავლეთის უნივერსიტეტი |
| --- |
| ინგლ. Northwestern University |
|  |
|  |
| დევიზი | Quaecumque sunt vera |
| დაფუძნდა | 1851 |
| ატარებს სახელს | Northwest Territory |
| ტიპი | კერძო უნივერსიტეტი, კერძო არაკომერციული საგანმანათლებლო დაწესებულება  და კვლევითი ინსტიტუტი |
| ფონდები | 11 091 516 000 , 14 121 488 000  და 14 958 441 000  |
| თავმჯდომარე | Morton O. Schapiro  |
| სტუდენტი | 20 360  |
| მისამართი | 633 Clark St, Evanston, IL 60208  და Illinois 60201 Evanston |
| მდებარეობა | Evanston |
| ქვეყანა | აშშ  |
| კავშირები | Consortium of Social Science Associations , შიბოლეთის კონსორციუმი , arXiv , ORCID , Association of American Universities , Association of American Colleges and Universities , American Council on Education , Higher Education Leadership Initiative for Open Scholarship , International Federation of Library Associations and Institutions , ქსელური ინფორმაციის კოალიცია , Center for Research Libraries , Scholarly Publishing and Academic Resources Coalition , National Digital Stewardship Alliance  და სამთავრობო ურთიერთობების საბჭო  |
| თილისმა | Willie the Wildcat |
| კარნეგის კლასიფიკაცია | სადოქტორო უნივერსიტეტები: ძალიან მაღალი კვლევითი აქტივობა , majority graduate , research doctoral: comprehensive programs, with medical/veterinary school , four-year, large, primarily residential , arts & sciences plus professions, high graduate coexistence  და four-year, full-time, more selective, lower transfer-in  |
|  |

**ჩრდილო-დასავლეთის უნივერსიტეტი** (ინგლ. Northwestern University) — კერძო, არასექტარული უნივერსიტეტია ჩიკაგოს გარეუბანში, ილინოისი. უნივერსიტეტის მთავარი კამპუსი 240 აკრზეა (970.000 კვ.მ.) ევანსტონში, მიჩიგანის ტბის სანაპიროზე. ნორზვესტერნის რამდენიმე პროფესიული სკოლა ქალაქ ჩიკაგოშია 25 აკრიან კამპუსზე მიჩიგანის ავენიუს “დიდებულ მილთან” ახლოს. 2004 წლის 31 აგვისტოსთვის ნორზვესტერნის ნაბოძები ფონდები $4.34 მილიარდს შეადგენდა.

ნორზვესტერნში დაახ. 14 000 სტუდენტი სწავლობს (მათ შორის 8000 საბაკალავრო) და მას 7000 მასწავლებელი და საშტატო წევრი ჰყავს. უნივერსიტეტი პრესტიჟული ამერიკის უნივერსიტეტთა ასოციაციის 60 არჩეულ წევრთაგანია.

## რანგი

იუ-ეს-ნიუს ენდ უორლდ რიპორტის მიხედვით 2005 წელს ნორზვესტერნის საბაკალავრო პროგრამა რანგით მე-12-ეა ამერიკის მსგავს პროგრამებში. მსგავსად, ნორზვესტერნის სამაგისტრო პროგრამებიც გამუდმებით საუკეთესოთა შორისაა. მაგ. ნორზვესტერნის კელოგის მენეჯმენტის სკოლა მსოფლიოს საუკეთესო ბიზნეს სკოლათა რიცხვშია, ნორზვესტერნის იურისპრუდენციის სკოლა კი ამერიკის ათ საუკეთესო იურიდიულ სკოლათა შორისაა, ფაინბერგის სამედიცინო სკოლა საუკეთესო ოცეულშია, ხოლო ნორზვესტერნის მედილის ჟურნალიზმის სკოლა ბევრთა მიერ მიჩნეულია ამერიკის სამ საუკეთესო ჟურნალისტურ სკოლებში. იგივე ანგარიშის მიხედვით ნორზვესტერნის მატერიათა მეცნიერების პროგრამა რანგით მეორეა, სოციალურ მეცნიერებათა სელექციური მათემატიკური მეთოდების პროგრამა, ინტეგრირებული მეცნიერება, თეატრი, კომუნიკაციები და მუსიკის პროგრამები გამუდმებით საუკეთესოთა შორის არიან.

## ისტორია

უნივერსიტეტი 1851 წელს ჩიკაგოელ მეთოდისტთა მიერ დაფუძნდა (მათ შორის ჯონ ევანზის მიერ, რომლის სახელიც ევანსტონს დაერქვა) და გაიხსნა 1855 წელს ორი ფაკულტეტის წევრითა და 10 სტუდენტით. უნივერსიტეტის სახელი - ჩრდილოდასავლეთი (ნორზვესტერნ) მოდის დამფუძნებელთა სურვილის გამო, ჩრდილოდასავლეთ ტერიტორიის შტატების (ოჰაიო, ინდიანა, ილინოისი, მიჩიგანი, უისკონსინი, მინესოტა) სტდენტებს მომსახურებოდნენ.

ნორზვესტერნის სკოლის ფერებია იასამნისფერი და თეთრი. (ამ მიზეზის გამო ჩიგაკოს ტრანზიტის გამგეობის მიწისზედა მატარაბლის ხაზს, რომელიც ევანსტონში გადის იასამნისფერი ჰქვია). იასამნისფერი ხაზის სადგურები, რომელიც ნორზვესტერნის უნივერსიტეტს ემსახურება არის დეივისი, ფოსტერი, ნოისი და სენტრალი).

## რესურსები ინტერნეტში

* ოფიციალური საიტი

## სქოლიო